**Urbárske a pasienkové pozemkové spoločenstvo Rožňavské Bystré**

**STANOVY SPOLOČENSTVA**

**Rožňavské Bystré, marec 2019**

-2-

**ČASŤ I.**

**Z á k l a n é u s t a n o v e n i e**

Názov, sídlo a pôsobnosť spoločenstva

a/ Názov spoločnosti:**Urbárske a pasienkové pozemkové spoločenstvo**

**Rožňavské Bystré**

b/ IČO **: 31989225**

c/ Spoločenstvo je právnická osoba. Sídlo spoločenstva je 049 31 Rožňavské Bystré č. 2

d,/ Uvedené spoločenstvo vzniklo združením vlastníkov spoločnej nehnuteľnosti a zapísaním do registra dňa 6.8.1996 na Okresnom úrade Rožňava, pozemkový a lesný odbor.

Spoločenstvo Rožňavské Bystré vzniklo z nasledujúcich spoločností v katastrálnom území Rožňavské Bystré.

- Urbariát - 94,61 ha - lesné pozemky

- Pozemkové spoločenstvo Prídel - 74,97 ha - lesné pozemky

- Lesná spoločnosť Dolina - 329,02 ha - lesné pozemky

- Súkromníci - 12,42 ha - lesné pozemky

- Pasienky - 12,97 - trávny porast

Spoločenstvo obhospodaruje spolu 523,99 ha, z toho v správe SPF je 28,983 ha a 36,95 ha sú nezistení vlastníci. Nehnuteľnosť jezapísaná na LV: 656, 565, 700, 701,714, 728,729, 923 a tvorí prílohu č. 1 týchto Stanov spoločenstva. Zoznam členov so všetkými údajmi tvorí príloha č. 2

Charakter, poslanie a cieľ spoločenstva

a, Spoločenstvo podľa zákona o pozemkových spoločenstvách č.97/2013 a 110/2018 je spoločenstvo vlastníkov spoločnej nehnuteľnosti. Zakladá sa zmluvou o pozemkovom spoločenstve, uzavretou vlastníkmi spoločnej nehnuteľnosti. Vlastník podielu spoločnej nehnuteľnosti, ktorý nechce byť členom spoločenstva, môže ponúknuť svoj podiel na prevod inému vlastníkovi podielu spoločnej nehnuteľnosti.

b, Spoločnou nehnuteľnosťou sa rozumie jedna nehnuteľná vec, ktorá môže pozostávať z viacerých pozemkov. Od pozemkov patriacich do spoločnej nehnuteľnosti možno na základe rozhodnutia spoluvlastníkov spoločnej nehnuteľnosti na zhromaždení oddeliť novovytvorený pozemok / oddelenú časť spoločnej nehnuteľnosti /. Táto sa stáva spoločne obhospodarovanou nehnuteľnosťou, ak jej vlastníci nerozhodnú inak. Vznik nového pozemku patriaceho do spoločnej nehnuteľnosti nie je oddelením časti spoločnej nehnuteľnosti.

-3-

c,Hlavným poslaním spoločenstva a jej cieľom je efektívne využívanie združeného podielnického majetku riadnym spôsobom obhospodarovania, spracovania a predajom produktov tak, aby prinášali podielnikom prospech. Odborná činnosť sa riadi podľa Lesného hospodárskeho plánu a ostatných zákonných ustanovení.

d, Spoločenstvo podporuje ochranu duchovného i hmotného života svojich členov a ich rodinných príslušníkov, ako i životného prostredia v mieste svojho pôsobenia.

e, spoločenstvo bude vytvárať optimálne podmienky v otázkach hospodárenia v lesoch, v lesopestevnej, lesoochrannej a ťažobnej činnosti. Podľa možnosti bude pomáhať starším, zdravotne obmedzeným a chorým členom spoločenstva, najmä pri príprave a dovoze dreva.

**Č A S Ť II.**

**Č l e n s t v o**

Členmi spoločenstva sú všetci vlastníci podielov spoločnej nehnuteľnosti.

Členstvo v spoločenstve vzniká a zaniká prevodom alebo prechodom vlastníckeho práva k podielu spoločnej nehnuteľnosti.

Pri prevode a prechode podielu na spoločnej nehnuteľnosti nesmie vzniknúť spoluvlastnícky podiel menší ako 2 000 m2.

Práva a povinnosti členov spoločenstva

Členstvo v spoločenstve vzniká a zaniká prevodom alebo prechodom vlastníckeho práva k nehnuteľnostiam, ktoré tvoria pozemkovú podstatu spoločenstva. Nadobúdateľ vlastníckeho práva k týmto nehnuteľnostiam vstupuje do práv a povinností člena spoločenstva. Člen spoločenstva má taký pomer účasti na výkone práva povinností vyplývajúcich z členstva v spoločenstve, aký je pomer jeho vlastníctva k pozemkovej podstate spoločenstva. Spoločenstvo, ktoré je členom seba samého, nemá pri rozhodovaní zhromaždenia žiadne hlasy.

Podiel člena spoločenstva na zisku spoločenstva a majetku spoločenstva určenom na rozdelenie medzi členov spoločenstva sa určuje podľa pomeru účasti člena spoločenstva na výkone práv a povinností vyplývajúcich z členstva v spoločenstve.

Člen spoločenstva má právo:

* byť informovaný o činnosti spoločenstva a veciach, ktoré sa týkajú jeho záujmov a osoby.
* zúčastňovať sa na valnom zhromaždení a hlasovať s hlasom rozhodujúcim, podávať návrhy a odporúčania a kritické pripomienky k činnosti spoločenstva a voleným orgánom

-4-

* nahliadať do zoznamu členov a do zoznamu nehnuteľností, žiadať o výpisy z nich a robiť si z nich výpisy
* odvolať sa proti rozhodnutiu výboru alebo dozornej rady na zhromaždenie
* podať na súd návrh na zrušenie spoločenstva, ak spoločenstvo nevykonáva činnosť

Člen spoločenstva je povinný:

* riadiť sa zmluvou a stanovami
* plniť uznesenia a rozhodnutia zhromaždenia, výboru a dozornej rady
* zúčastňovať sa na všetkých činnostiach spoločenstva
* nahlásiť všetky zmeny evidovaných skutočností na výbor do 2 mesiacov od ich vzniku

**Č A S Ť III.**

**orgány spoločenstva**

Rozhodujúce, riadiace a kontrolné orgány

1, zhromaždenie

2, výbor

3, dozorná rada

Oprávnenia a povinnosti orgánov spoločenstva

**1. zhromaždenie**

Zhromaždenie je najvyšším orgánom spoločenstva. Skladá sa zo všetkých členov spoločenstva.

Do pôsobnosti zhromaždenia patrí:

a, schvaľovať zmluvu o spoločenstve a jej zmeny, okrem zmien v zozname členov a zozname nehnuteľností

b, schvaľovať stanovy a ich zmeny

c, voliť a odvolávať členov a náhradníkov členov výboru a dozornej rady spoločenstva

d, rozhodovať o oddelení časti spoločnej nehnuteľnosti

e, rozhodovať o poverení spoločenstva konať vo veci nadobudnutia vlastníctva podielu na

spoločnej nehnuteľnosti

-5-

f, rozhodovať o hospodárení spoločenstva, spôsobe užívania spoločnej nehnuteľnosti a

spoločne obhospodarovaných nehnuteľností a nakladaní s majetkom spoločenstva

g, schvaľovať ročnú účtovnú uzávierku

h, rozhodovať o rozdelení zisku a spôsobe úhrady straty

i, rozhodovať o vstupe a podmienkach vstupu do obchodnej spoločnosti alebo družstva

j, rozhodovať o zrušení spoločenstva

k, rozhodovať o ďalších záležitostiach spoločenstva, ak rozhodovanie o nich nie je zverené

iným orgánom spoločenstva

Zhromaždenie môže určiť členovi výboru a členovi dozornej rady výšku odmeny za výkon jeho funkcie

* 1. **Spôsob rozhodovania zhromaždenia**

Zhromaždenie rozhoduje podľa písmena a, b, i, j, nadpolovičnou väčšinou všetkých hlasov členov spoločenstva. V ostatných prípadoch zhromaždenie rozhoduje nadpolovičnou väčšinou všetkých hlasov členov spoločenstva, pričom hlasy prislúchajúce k podielom zo spoločnej nehnuteľnosti v správe alebo nakladaní slovenským pozemkovým fondom sa tu do celkového počtu hlasov nezapočítavajú. Hlas člena spoločenstva, ktorý nie je známy a ktorého podiel nespravuje ani nenakladá fond ani správca, sa pri rozhodovaní zhromaždenia nezohľadňuje. Prehlasovaní členovia spoločenstva majú právo obrátiť sa na súd.

* 1. **Čiastkové schôdze zhromaždenia**

Zhromaždenie môže zasadať formou čiastkových schôdzí, ak o tom rozhodne výbor, pričom čiastkové schôdze sú súčasťou jedného zasadnutia zhromaždenia. Program musí byť rovnaký, člen hlasuje len na jednej schôdzi. Pri rozhodovaní sa sčítajú hlasy z čiastkových schôdzí.

* 1. **Mimoriadne zasadnutie zhromaždenia**

Zvoláva sa, ak sa hlasovania na zhromaždení nezúčastnia členovia spoločenstva, ktorí disponujú nadpolovičnou väčšinou hlasov. Na mimoriadnom zasadnutí zhromaždenie rozhoduje nadpolovičnou väčšinou hlasov prítomných členov spoločenstva. Na mimoriadnom zasadnutí zhromaždenie nemôže rozhodovať o veciach podľa písmena a, b, d, e, i, j.

-6-

**2**. **výbor**

Výbor je výkonným a štatutárnym orgánom spoločenstva, ktorý za svoju činnosť zodpovedá zhromaždeniu.

Výbor riadi činnosť spoločenstva a rozhoduje o všetkých záležitostiach, o ktorých to ustanovuje zákon o pozemkových spoločenstvách, zmluve o spoločenstve alebo stanov, alebo o ktorých tak rozhodne zhromaždenie, ak nie sú zverené zákonom o pozemkových spoločenstvách iným orgánom spoločenstva.

Výbor koná za členov spoločenstva pred súdmi a orgánmi verejnej správy, uzatvára v mene členov spoločenstva nájomnú zmluvu, ktorej predmetom je spoločná nehnuteľnosť.

Zastupuje členov spoločenstva /okrem SPF/ vo veciach nadobúdania časti spoločnej nehnuteľnosti, ktorej vlastníctvo je sporné.

Uzatvára v mene spoluvlastníkov spoločnej nehnuteľnosti zmluvu o prevode vlastníctva podielu na spoločnej nehnuteľnosti a to tak, že nadobúdateľom podielu sa stávajú všetci vlastníci spoločnej nehnuteľnosti pomerne podľa veľkosti podielov a cenu platí spoločenstvo. Tento podiel však v zmysle zákona nesmie prekročiť 49%

**Výbor má 7 členov** a rozhoduje nadpolovičnou väčšinou hlasov všetkých členov výboru. V tomto rozhodovaní má každý člen výboru rovnaký hlas.

**Predseda spoločenstva** organizuje a riadirokovanie výboru.

Za výbor navonok koná predseda spoločenstva. Predsedu volí na 5 ročné funkčné obdobie v tajných alebo priamych voľbách valné zhromaždenie, ktorému za svoju činnosť aj zodpovedá.Pred ukončením funkčného obdobia môže predsedu odvolať len zhromaždenie.

Ak je na právny úkon, ktorý robí výbor , predpísaná písomná forma, je potrebný podpis predsedu spoločenstva.

Predseda výboru informuje priebežne o svojej činnosti výbor a dôležité rozhodnutia prejedná vo výbore.

Predsedu spoločenstva v čase jeho neprítomnosti **zastupuje poverený člen výboru** , /podpredseda/, ktorý je zapísaný v registri pozemkových spoločenstiev. Volí ho a odvoláva na návrh predsedu v tajnom hlasovaní nadpolovičná väčšina výboru. Za svoju činnosť zodpovedá predsedovi a výboru spoločenstva.

**Ekonóm spoločenstva**vedie hospodársku i administratívnu agendu spoločenstva, správu majetku a financií. Zodpovedá za včasné plnenie daňových a iných povinností, ktoré sú povinné pre právny subjekt. Ekonóma volí a odvoláva na návrh predsedu v tajnom hlasovaní nadpolovičná väčšina výboru. Funkciu ekonóma môže vykonávať aj osoba,s ktorou sa spoločenstvo zmluvne dojedná.

-7-

Ekonóm priebežne informuje výbor o stave hospodárenia, ako aj ostatnej činnosti spadajúcej do jeho kompetencie. Všetky doklady spojené s hospodárskou agendou, správou majetku a financií spoločenstva, poskytne na kontrolu dozornej rade spoločenstva, s ktorou je povinný všestranne spolupracovať. Správu o hospodárení predkladá ekonóm po schválení vo výbore a dozornej rade na schválenie zhromaždeniu.

**Pokladník spoločenstva** vedie pokladničnú agendu a pokladňu spoločnosti. Prevádza výdaj a príjem peňazí na základe účtovných dokladov. Úzko spolupracuje s predsedom a ekonómom spoločnosti. Pokladníka výboru volí a odvoláva na návrh predsedu v tajnom hlasovaní nadpolovičná väčšina výboru.

Výbor najmenej raz za rok zvoláva zhromaždenie. Výbor je povinnýpozvať všetkých členov spoločenstva a slovenský pozemkový fond na zasadnutie zhromaždenia najmenej 30 dní pred termínom zasadnutia. Pozvánku – oznámenie uverejní najmenej 25 dní pred konaním zhromaždenia aj na webovom sídle obce a na propagačnej tabuli obce.

Výbor informuje okresný úrad o zasadnutí zhromaždenia do 30 dní odo dňa jeho konania.

Výbor v pozvánke na zasadnutie zhromaždenia uvedie názov a sídlo spoločenstva, miesto, dátum a hodinu konania. Uvedie tiež , či ide o čiastkovú schôdzu, alebo o mimoriadne zasadnutie zhromaždenia, program zasadnutia a poučenie o možnosti zúčastniť sa zasadnutia prostredníctvom zástupcu /manžela, manželky, člena spoločenstva/na základe písomného splnomocnenia.

Výbor môže rozhodnúť , že zhromaždenie bude zasadať formou čiastkových schôdzí, alebo môže zvolať mimoriadne zasadnutie zhromaždenia.

Ak vlastník podielu na spoločnej nehnuteľnosti ponúka svoj podiel prostredníctvom výboru, alebo ak fond prevádza podiel vo vlastníctve štátu, výbor to uvedie v programe zasadnutia zhromaždenia.

Výbor je povinný zvolať zasadnutie zhromaždenia, ak ho o to písomne požiadajú členovia spoločenstva, ktorých hlasy predstavujú aspoň štvrtinu hlasov všetkých členov spoločenstva v termíne, ktorý navrhnú títo členovia spoločenstva.

Výbor zabezpečuje vedenie zoznamu členov spoločenstva podľa údajov katastra nehnuteľností § 18 a zoznam nehnuteľností , ktoré tvoria prílohy týchto stanov. Každú zmenu je povinný zapísať do 5 dní odo dňa ich nahlásenia.

Výbor je povinný umožniť každému, kto osvedčí právny záujem, nahliadnuť do zoznamu členov spoločenstva a zoznamu nehnuteľností.

Výbor je povinný vydať členovi spoločenstva, ktorý o to písomne požiada, potvrdenie o členstve v spoločenstve, či výpis zo zoznamu členov alebo zoznamu nehnuteľností. Na požiadanie vydá členovi aj kópiu zmluvy o spoločenstve alebo stanovy spoločenstva.

-8-

**3. dozorná rada**

Dozorná rada kontroluje činnosť spoločenstva a prerokúva sťažnosti jeho členov. Dozorná rada zodpovedá za výkon svojej činnosti zhromaždeniu.

Dozorná rada má 3členov. Dozorná rada volí zo svojich členov predsedu dozornej rady. Dozorná rada rozhoduje nadpolovičnou väčšinou všetkých hlasov. Pri rozhodovaní dozornej rady má každý jej člen rovnaký hlas.

Dozorná rada kontroluje dodržiavanie stanov, plnenie uznesení ,  rozhodnutí zhromaždenia a spôsob hospodárenia. Reviduje účty a ostatné doklady týkajúcich sa činnosti spoločenstva. O svojej činnosti informuje priebežne výbor. Overuje  správu o hospodárení a túto predkladá na chválenie zhromaždeniu.

Členmi dozornej rady môžu byť aj iné fyzické osoby, ich počet však musí byť menší ako počet členov dozornej rady, ktorí sú členmi spoločenstva.

Členstvo v dozornej rade je nezlučiteľné s členstvom vo výbore.

Dozorná rada má právo zvolať zhromaždenie, ak dochádza alebo už došlo k bezdôvodnému zníženiu majetku spoločenstva alebo ak je podozrenie , že došlo k porušeniu zákona o pozemkových spoločenstvách alebo iných všeobecne záväzných predpisov alebo k porušeniu zmluvy o spoločenstve alebo stanov. V takomto prípade má dozorná rada povinnosti výboru vo veci zvolávania zhromaždenia

Dozorná rada má povinnosť zvolať zhromaždenie aj v prípade, ak ju o to písomne požiadajú členovia spoločenstva, ktorých hlasy predstavujú aspoň štvrtinu hlasov všetkých hlasov spoločenstva a výbor si túto povinnosť nechce alebo nemôže splniť.

Spôsob voľby, odvolávania a volebné obdobie orgánov spoločenstva

Do výboru a dozornej rady spoločenstva môžu byť volení členovia spoločenstva starší ako 18 rokov, plne spôsobilí na právne úkony, ktorí svoju kandidatúru písomne oznámili spoločenstvu najneskôr v deň volieb. Volení môžu byť aj zástupcovia právnických osôb , ktoré sú členmi spoločenstva.

Voľbu a odvolávanie členov výboru a dozornej rady spoločenstva vykonáva zhromaždenie nadpolovičnou väčšinou všetkých hlasov členov, pričom hlasy k podielom zo spoločnej nehnuteľnostiv správe alebonakladaní slovenským pozemkovým fondom sa tu do celkového počtu hlasov nezapočítavajú.

Volebné obdobie výboru dozornej rady spoločenstva je 5 rokov. V prípade doplňujúcich volieb funkčné obdobie nových členov trvá do konca daného volebného obdobia.

-9-

Vznik a zánik členstva v orgánoch spoločenstva

Členstvo vo výbore a dozornej rade spoločenstva je dobrovoľné a môže sa oň uchádzať každý člen spoločenstva. O členstvo v dozornej rade sa môže uchádzať aj nečlen spoločenstva.

Členstvo vo výbore a dozornej rade vzniká zvolením kandidáta zhromaždením ku dňu určeného zhromaždením, inak ku dňu konania zhromaždenia.

Členstvo vo výbore a dozornej rade zaniká:

* skončením volebného obdobia /zhromaždením /
* rozhodnutím zhromaždenia /odvolaním/ ku dňu určenému zhromaždením, inak ku dňu konania zhromaždenia
* oznámením vzdania sa členstva na zhromaždení ku dňu konania tohto zhromaždenia
* písomným oznámením spoločenstvu o vzdaní sa členstva, pričom členstvo zaniká ku dňu konania najbližšieho zhromaždenia. V prípade, že zhromaždenie nezasadne do troch mesiacov, zaniká k nasledujúcemu dňu po tejto lehote
* stratou podmienok pre členstvo stanovených touto zmluvou
* úmrtím člena
* zánikom spoločenstva

**Č A S Ť IV.**

**H o s p o d á r e n i e**

Druh činnosti spoločnosti

Spoločenstvo hospodári v lesoch na pozemkoch, ktoré tvoria pozemkovú podstatu spoločenstva.

Spoločenstvo sa v hospodárskej oblasti riadi príslušnými zákonmi a z nich vyplývajúcimi právnymi normami.

Pre hospodárenie s majetkom a financiami spoločenstva , môže zhromaždenie prijímať ďalšie zmeny, smernice alebo zásady.

Zodpovednosť za hospodárenie

Za hospodárenie s finančnými prostriedkami a majetkom spoločenstva zodpovedajú volené orgány spoločenstva a ich príslušní funkcionári. Členovia spoločenstva za výsledok hospodárenia zodpovedajú svojimi podielmi. Všetky účty a ostatné doklady hospodárskej povahy podpisujú predseda, ekonóm a pokladník spoločenstva.

-10-

Spôsob hospodárenia

Spoločenstvo hospodári podľa vlastného vnútorného finančného plánu schvaľovaného zhromaždením, na obdobie jedného roka.

Nad hospodárskou formou využívania prostriedkov dozerá výbor spoločenstva a kontroluje dozorná rada. Finančný plán spravuje ekonóm spoločenstva.

Spoločenstvo vykonáva činnosť podľa § 19 ods. 2 zákona č. 97/2013 a 110/2018 na účely podnikania na spoločnej nehnuteľnosti a s ňou súvisiace činnosti a hospodárenia v lesoch.

Spoločenstvo môže vykonávať aj inú podnikateľskú činnosť podľa osobitných predpisov.

Finančné a majetkové príjmy a výdavky

a, finančné a majetkové príjmy tvoria:

* zisky z podnikateľskej činnosti
* zostatky z nezárobkových činností
* dotácie od štátnych samosprávnych a iných inštitúcií
* dary od právnických a súkromných osôb
* odkázané pozostalosti
* úroky a kontá
* iné legálne zdroje

b, finančné a majetkové výdavky možno uskutočniť len v súlade s účelmi, ktoré vyplývajú zo stanov, schváleného plánu a zásad hospodárenia spoločenstva.

c, všetky príjmy a výdavky možno uskutočniť len podľa všeobecne platných noriem o účtovníctve a hospodárení s finančnými prostriedkami a musia

Zrušenie spoločenstva

Spoločenstvo sa zrušuje:

- znížením počtu členov spoločenstva na menej ako 5

- dňom uvedeným v rozhodnutí súdu o zrušení spoločenstva

- zrušením konkurzu , zamietnutím návrhu na vyhlásenie konkurzu, alebo zastavením konkurzného konaniaz dôvodov uvedených v zákone/nedostatok majetku/

- rozhodnutím zhromaždenia

Zhromaždenie zvolí likvidátora, ak sa spoločenstvo zrušuje likvidáciou, ktorý rozhodne o naložení s majetkom zaniknutého spoločenstva.

Návrh na zápis zrušenia spoločenstva z uvedených dôvodov podáva v mene spoločenstva jeho predseda a to do 60 dní od rozhodnutia zhromaždenia.

-11-

- na zrušenie spoločenstva môže podať návrh na súd aj člen spoločenstva, ak spoločenstvo nevykonáva činnosť, alebo výbor ani dozorná rada nemá min.počet členov 3, uplynulo im funkčné obdobie a ani opakovane nie je zvolený výbor ani dozorná rada.

Platnosť stanov spoločenstva

Tieto stanovy vstupujú do platnosti dňom ich schválenia zhromaždením spoločenstva a ich novelizácia súvisí so zmenou zákona č. 97/2013 Z.z. a zákona č. 110/2018 . Platnosť stanov overuje svojimi podpismi predseda spoločenstva a aspoň jeden člen výboru. Stanovi majú 11 strán.

Neoddeliteľnou súčasťou týchto smerníc je

* zoznam členov spoločenstva
* zoznam nehnuteľností
* prezenčná listina členov spoločenstva zo zhromaždenia

Rožňavské Bystré, marec 2019

Za výbor spoločenstva:

Predseda výboru:

Ing. Peter Ujházy, nar. 16.10.1952, Rožňavské Bystré č.2 ...................................

Člen výboru:

Želmíra Gonosová, nar.08.09.1960, Rožňavské Bystré 229 ...................................

Za dozornú radu spoločenstva:

Predseda dozornej rady spoločenstva:

Marta Lajčáková, nar.21.10.1950, Rožňavské Bystré 213 ..................................